Държавен вестник, бр. 44, 2011 г., стр. 31

БРОЙ  44	
Д Ъ Р Ж А В Е Н  В Е С Т Н И К 	
СТР.  31  
Член 38
Българската страна осигурява на обуча­
ващите се съгласно чл. 2 от тази програма:
 – освобождаване от такси за обучение;
 – стипендия в съответствие с действащото 
национално законодателство;
 – право на настаняване в студентско об­
щежитие срещу заплащане при субсидирани 
от държавата условия;
 – право на хранене в студентски стол 
срещу заплащане при условията и по реда 
за българските студенти, докторанти и спе­
циализанти;
 – медицинско обслужване съгласно дейст­
ващото национално законодателство.
Йорданската страна осигурява на обуча­
ващите се съгласно чл. 3 от тази програма:
 – освобождаване от такси за обучение;
 – платено настаняване в студентските 
общежития единствено за студентките;
 – право на ползване на студентските за­
кусвални по цени, предвидени от университета 
за йорданските студенти;
 – здравно осигуряване, съответстващо на 
нормативните документи и наредби в сила за 
университета.
Изпращащата страна или кандидатът поема 
пътните разходи до и от приемащата страна.
Член 39
На лицата, разменяни в изпълнение на 
тази програма, се издават безплатно визи, 
ако това е възможно съгласно действащото 
към момента на подаване на заявлението 
законодателство.
Двете страни освобождават на реципрочна 
основа лицата, които се разменят по програ­
мата, от заплащане на такса за пребиваване 
и за продължаване на престоя, когато това е 
свързано с изпълнението на тази програма.
Раздел VI
Общи разпоредби
Член 40
Документите на предложените за обучение 
кандидати съгласно чл. 2 и 3 от тази програма 
следва да се получат в съответните институ­
ции до 30 април на всяка календарна година.
Член 41
Документите на йорданските кандидати 
за обучение съгласно чл. 4 от тази програма 
трябва да бъдат получени от съответната ин­
ституция в Република България до 30 април, а 
на кандидатите за докторантура – до 31 март 
всяка календарна година.
Член 42
Изпращащата страна осигурява за срока 
на действие на тази програма необходимата 
информация относно професионалната и 
научната квалификация на кандидатите и 
работните им планове за техния престой.
Приемащата страна информира за своето 
становище не по-късно от 30 дни преди пред­
лаганата дата на посещението.
Изпращащата страна информира за датата 
на пристигане и за вида на транспорта 15 дни 
предварително.
Член 43
Кандидатите за докторанти трябва да при­
тежават магистърска степен.
Член 44
Предложенията, свързани със спортни и 
музикални ансамбли, се представят три месе­
ца преди датата на посещението и включват 
информация за броя на участниците, про­
дължителността на техния престой, броя на 
представленията и рекламни материали.
Член 45
Кандидатите по тази програма трябва да 
владеят английски или френски език, в слу­
чай че не владеят достатъчно добре езика 
на приемащата страна. Приемащата страна 
осигурява преводачи за участниците, чийто 
престой не надвишава един месец.
Член 46
Всички подробности, свързани с тази прог­
рама, се договарят по дипломатически път.
Член 47
Мероприятията, включени в тази програ­
ма, не изключват други инициативи на двете 
страни в областта на действие на програмата. 
Подробностите се уточняват по дипломати­
чески път.
Член 48
Тази програма влиза в сила от датата на 
нейното подписване и е валидна за срок три 
години, но се прилага и след изтичането на 
този срок до приемането на нова.
Подписана на 8 май 2011 г. в Аман в два 
оригинални екземпляра, всеки от които на 
български, арабски и английски език, като 
всички текстове имат еднаква сила. В случай 
на възникване на противоречия при тълку­
ването на условията на програмата по време 
на нейното изпълнение английският текст е 
определящ.
За правителството на	
За правителството на
Република България: 	
Хашемитско кралство
Алекси Алексиев, 	
Йордания: 
временно управляващ 	
Салех ал Хашабше,
посолството на Република 	 главен секретар на
България в Хашемитско 	 Министерството на
кралство Йордания	
планирането и
 	
международното 
	
сътрудничество
6440